[dc]પ[/dc]ત્રકાર હોવાને કારણે નીતનવા લોકોને મળવાનું અને નવું જાણવાનું-શીખવાનું સૌભાગ્ય પ્રાપ્ત થતું રહે છે. ગુજરાતી કહેવત ‘સંગ તેવો રંગ’ ના નાતે અમે પત્રકારોને અનેકાનેક સારા-નરસા, સાચા-ખોટા, સકારાત્મક-નકારાત્મક, એક શબ્દમાં કહું તો ‘રંગબેરંગી’ (કદાચ ‘બેરંગી’ શબ્દ વધુ યોગ્ય રહેશે) થઇ જવા જોઈએ! પણ સામાન્ય રીતે આમ નથી બનતું. ‘સંગ એવો રંગ’ કહેવત માટે જરૂરી તત્વ છે ‘પ્રભાવ’. અને પત્રકારો બહુ જલ્દી કોઈના પ્રભાવ, કોઈની અસર હેઠળ આવી નથી જતા. શક્ય છે કે એ જ કારણે આપણી આસપાસ કુદકેને ભૂસકે વધી રહેલી નકારાત્મક લાગણીઓ અને વિચારધારાઓથી આજ સુધી અળગો રહી શક્યો હોઉં.